Dispensation fra lokalplan til eksisterende støjvold i Rendsborgparken 
Sagsfremstilling 
14.    Dispensation fra lokalplan til eksisterende støjvold i [adresse] 
Sagsnr.: 326-2014-123914     J.nr.: 01.02.05            Ursula Henriksen.: 326-2014-348259 
 
[adresse] 
Kalundborg Kommune v/Vej, Ejendom og Affald ønsker som ejer af ejendommen matr. nr. 4a, [adresse], 
[adresse], at færdigetablere støjvold med tilhørende beplantning i den sydlige del af lokalplanområde nr. 6.5-2 for 
Birte Bertelsen. 
 
Ved byggemodningen af lokalplanområdet (årene 2008-2009) blev støjvolden delvist etableret, men imidlertid ikke i 
fuld overensstemmelse med § 8.9 i lokalplanen og tilhørende kortbilag (bilag 1). 
 
I forbindelse med den forestående færdigetablering ansøges der om lovliggørende dispensation fra bestemmelsen i 
§ 8.9, idet der som følge af voldens ændrede placering kun kan etableres et sammenhængende beplantningsbælte i 
en bredde af ca. 10 m. og voldens faktiske placering ikke er i fuld overensstemmelse med lokalplanen. 
 
I henhold til § 8.9 i lokalplanen, gør følgende sig bl.a. gældende: 
 
"Langs lokalplangrænsen mod syd skal der etableres et sammenhængende beplantningsbælte i en bredde af 20 
m samt et grønt areal friholdt for bebyggelse i en bredde af 30 m, som vist på kortbilag 2. I det friholdte grønne 
areal skal der etableres en 2-3 m høj støjvold. 
 
Der bliver etableret beplantning mellem støjvold og lokalplanafgrænsningen mod [adresse], i henhold til 
lokalplanens intentioner, således at der opnås en forskønnelse af det fremtidige rekreative område. 
 
Støjvolden bliver i den fulde udstrækning ca. 3 m høj og beplantes med lavtvoksende buske iht. lokalplanens § 8.12.  
 
I henhold til planloven kan dispensationer fra lokalplaner først meddeles, når der er forløbet to uger efter, at 
kommunen har givet skriftlig orientering om det ansøgte til naboer af den omhandlende ejendom m.fl. Der er 
foretaget høring af omkringliggende naboer hvor der blev vedlagt retningsgivende model af fremtidig støjvold og 
beplantningsbælte (bilag 2). Der er indkommet indsigelse mod det ansøgte fra grundejerforeningen "Rørmosevej" 
med underskriftindsamling fra 26 nærliggende ejendomme (bilag 3). Indsigelsen omhandler bekymring omkring et 
muligt værditab for de berørte ejendomme, hvis der ikke bliver den forventede afstand til støjvold og tilstødende 
erhvervsområde. 
 
Teknik og Miljø vurderer, at etablering af støjvold og beplantning, som angivet ovenfor, ikke vil stride imod 
hovedintentionerne i lokalplanen. Det vurderes, at støjvolden med tilhørende beplantningsbælte fortsat vil udgøre en 
veldefineret grænse mellem bolig- og erhvervsområdet og bidrage til en rimelig afskærmende effekt for 
ejendommene på [adresse] i forhold til mulige støj- og visuelle gener fra erhvervsområdet.  
 
BEHANDLING 
Teknik- og Miljøudvalget. 
 
INDSTILLING 
Teknik- og Udviklingsdirektøren indstiller, at  
· der meddeles dispensation fra § 8.9 i Lokalplan 6.5-2, til færdigetablering af støjvold på den nuværende placering 
med dertilhørende mindre beplantningsbælte. 
 
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune såfremt dispensation meddeles. 
 
 
Bilag 
 
 
 
 
 
Teknik- og Miljøudvalgets møde den 1. december 2014: 
Udvalget vedtog at godkende teknik- og udviklingsdirektørens indstilling. 
Bilag 1 - Marianne Bruun og voldens faktiske placering 
326-2014-352712 
Bilag 2 - retningsgivende model af støjvolden 
326-2014-304866 
Bilag 3 - Indsigelse fra naboer 
326-2014-352649 
